Suresh 76 Views
ఇసిబి సమీక్షపైనే ఇన్వెస్టర్ల ఆసక్తి
ముంబై, సెప్టెంబరు 8: బెంచ్‌మార్క్‌ స్టాక్‌ సూచీలు పెరగడంతో స్టాక్‌ మార్కెట్లలో లావాదేవీలు ఊపందుకు న్నాయి. యూరోపియన్‌ సెంట్రల్‌ బ్యాంకు ద్రవ్యవిధానసమీక్ష ఫలితాలు వెల్లడికానుండటంతో ఇన్వెస్టర్లు మరింత ఆసక్తి చూపించారు. బిఎస్‌ఇ సెన్సెక్స్‌ 119 పాయింట్లు ఎగువన 29,045 పాయింట్లవద్ద స్థిరపడగా నిఫ్టీ 50సూచి 35పాయింట్లు పెరిగి 6953 పాయింట్ల వద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 0.2నుంచి ఒకటిశాతం పెరిగాయి. ఆసి యా మార్కెట్లషేర్లు ఏడాదిగరిష్టస్థాయికి చేరాయి. చైనా వాణిజ్యగణాంకాలు అంచనాలను అధిగమిం చాయి. దిగుమతులు మొట్టమొదటిసారి పెరిగాయి. చైనా దిగుమతులు ఆగస్టులో 1.5శాతం పెరిగినట్లు బీజింగ్‌ ప్రకటించింది. ఎగుమతులపరంగా ఆసియా దిగ్గజం 2.8శాతం నమోదుచేసింది. దక్షిణకొరియా స్టాక్స్‌ 0.3శాతం దిగజారాయి. షాంఘై స్వల్పంగా క్షీణించింది. జపాన్‌నిక్కీ 0.3శాతం నష్టపోయింది. యూరోపియన్‌ సెంట్రల్‌ బ్యాంకు విధివిధానాలు వెల్లడయితే మరింతగా మార్కెట్లను ప్రభావితం చేస్తుందని అంచనా. ఇససిబి 80బిలియన్‌ యూరో ల విలువైన నెలవారీ బాండ్లకొనుగోలును పొడిగి స్తుందా అన్నదే వేచిచూడాలి. ఇక దేశీయంగాచూస్తే దేశంలో అతిపెద్ద కార్ల తయారీ సంస్థ మారుతి సుజుకి స్టాక్స్‌విభజించేందుకు నిర్ణయించింది. కంపె నీ స్టాక్‌ ఇటీవలి అమ్మకాల ర్యాలీతో రెండుశాతం పెరిగింది. ఒఎన్‌జిసి ఒకటిశాతం పెరిగింది. నికర లాభం 21.15శాతం దిగజారి 4232.54 కోట్లకు చేరింది. మొత్తం ఆదాయవనరులపరంగా కూడా 18737.18 కోట్ల రూపాయలుగా తొలిత్రమాసికం లో నమోదయింది. పది ఐటి కంపెనీల షేర్లు ఐదుశాతం దిగజారాయి. టిసిఎస్‌ కొంతమేర క్రమానుగతంగా నష్టాలు చవిచూసే అవకాశం ఉందని, తమ క్లయింట్లు బ్యాంకింగ్‌రంగ పరంగా వ్యయనియంత్రణ పాటించడమే ఇందుకు కీలకమని ప్రకటించింది. ఆర్థిక సేవలు, బీమారంగంలో అమెరికాలో కొంత ఆంక్షలు పెరగడమేఇందుకుకీలకం. టిసిఎస్‌, విప్రో, ఇన్ఫోసిస్‌ సంస్థలు 2నుంచి ఆరుశాతం క్షీణించాయి. ఎనిమిది మెటల్‌,మైనింగ్‌కంపెనీల షేర్లు ఐదుశాతం పెరిగాయి. చైనా గణాంకాలు పెరగడమే ఇందుకు కీలకం. టాటాస్టీల్‌, నాల్కో, సెయిల్‌, జెఎస్‌పిఎల్‌ సంస్థలు 2-5శాతం పెరిగాయి. గెయిల్‌ ఇండియా 2శాతం దిగజారింది.
నికరలాభం 244.03శాతం పెరిగి 1335.18 కోట్లకు చేరింది. మొత్తం ఆదా యవనరుల్లో మాత్రం 9.98శాతం దిగజారి 11,457.20 కోట్లుగా ప్రకటించింది. భెల్‌ రెండు శాతం క్షీణించింది. కంపెనీ తొలిత్రైమాసిక ఫలి తాలే ఇందుకుకీలకం. ఇతర షేర్లపరంగాచూస్తే ఐఆర్‌బి ఇన్‌ఫ్రా డెవలపర్స్‌ 9శాతం మేర పెరిగిం ది. కంపెనీ ఐపిఒకు వచ్చేందుకు నిర్ణయించడమే ఇందుకుకీలకం. ఎస్‌బ్యాంకు ఐదుశాతం క్షీణించిం ది. సంస్థాగత ప్లేస్‌మెంట్‌ కింద కంపెనీ 100 కోట్ల డాలర్ల విలువైన నిధులు సమీకరించింది.